18.1.2023 г.
BG
Официален вестник на Европейския съюз
C 17/25
— Аромат Силен и натрапчив. — Вкус: зависи от процеса на производството, по-специално от това колко пъти суровината е разбърквана в машината — сиренето, преминало голям брой разбърквания, има горчив, остър и силен вкус и притежава острия и нерафиниран аромат на престояло масло; по-малко обработеното има същия, макар и не толкова интензивен вкус.
Във всеки случай вкусът е силен, богат, натрапчив, пикантен, леко нагарчащ и със силен послевкус.
3.3.
Фуражи (само за продукти от животински произход) и суровини (само за преработени продукти) А)
Фуражи
Изхранването на кравите, от които се добива млякото за производството на „Queso Casín“, става чрез директното използване на естествените ресурси на региона.
Пашата е допълнена с пресен и консервиран фураж, зърнени и бобови култури.
Б)
Суровини
Краве мляко, млечни ферменти, сирище, сол и по избор калциев хлорид.
Млякото, използвано за производството на защитени сирена, трябва да бъде получено от здрави крави от породите Asturiana de la Montaña или Casina, Asturiana de los Valles, Frisona и техните кръстоски.
3.4.
Специфични етапи на производството, които трябва да бъдат осъществени в определения географски район Всички процеси, необходими за получаването на „Queso Casín“, производството на млякото, производството на сиренето (коагулация, отцеждане и месене), зреенето и опаковането се извършват в определения географски район, който включва общините Caso, Sobrescopio и Piloña.
3.5.
Специфични правила за рязане, настъргване, опаковане и др. на продукта, за който се отнася регистрираното наименование Опаковане — за да се запази качеството на продукта, опаковането трябва да се извършва преди експедицията му от мандрите или помещенията за узряване, тъй като, поради вида на коричката на сиренето — мека, фина и почти липсваща, съществува по-голям риск от увреждания по нея, които могат да доведат до промяна във външния вид и да улеснят замърсяването.
Освен това, поради същата причина, всички части на продукта са подходящи за консумация, поради което е необходимо предварителното му опаковане.
Позволените за опаковка материали са хартия, картон, дърво или пластмаса за хранителни цели, както и други материали, разрешени от Регулаторния съвет.
3.6.
Специфични правила за етикетиране на продукта, за който се отнася регистрираното наименование Освен специфичния етикет на всеки отделен производител защитените сирена имат и специален номериран контраетикет, който гарантира идентичността на продукта.
Върху етикетите на защитените сирена трябва да фигурира ясно и четливо указанието Denominación de Origen Protegida„Queso Casín“ (Защитено наименование за произход „Queso Casín“), както и уникално лого с четири опции за цвят за всички субекти, които търгуват със сирена със ЗНП, както е показано по-долу.